**ELŐTERJESZTÉS**

**Tiszavasvári Város Önkormányzata Képviselő-testületének**

**2023. december 13-án tartandó**

**rendkívüli ülésére**

Az előterjesztés tárgya: Volosinóczki Béla önkormányzati képviselő lemondásáról

Melléklet:

A napirend előterjesztője: Szőke Zoltán polgármester

Az előterjesztést készítette: Petruskáné dr. Legeza Tímea aljegyző

Az előterjesztés ügyiratszáma: TPH/17628/2023.

A rendkívüli ülés előterjesztéseit a bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. december 11.

**Petruskáné dr. Legeza Tímea**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Petruskáné dr. Legeza Tímea

**ELŐTERJESZTÉS**

**A Képviselő-testülethez**

**Volosinóczki Béla önkormányzati képviselő lemondásáról**

**Tisztelt Képviselő-testület!**

**Volosinóczki Béla** önkormányzati képviselő 2023. november 30. napján kelt nyilatkozatában **jelezte önkormányzati képviselői mandátumról történő lemondását** a képviselő-testület részére. Lemondó nyilatkozatát **2023. november 30. napján személyesen** adta át részemre, mely jelen előterjesztés 1. mellékletét képezi. **A lemondás időpontjának 2023. november 30. napját jelölte meg.**

A képviselő lemondása esetére *Magyarország helyi önkormányzatairól* szóló *2011. évi CLXXXIX tv*. (továbbiakban: Mötv.) 29.§--31.§-ai az alábbiakat határozza meg:

**„29. § (1)** **Az önkormányzati képviselő megbízatása megszűnik:**

a) a megválasztását követő helyi önkormányzati általános választás napján, jelöltek hiányában elmaradt választás esetén az időközi választás napján;

b) ha a helyi önkormányzati képviselők és polgármesterek választásán már nem választható;

c) az összeférhetetlenség kimondásával;

d) méltatlanság megállapításával;

e) ha az önkormányzati képviselő, annak az ülésnek az időpontjától, amelyről első ízben távol maradt, egy éven át nem vesz részt a képviselő-testület ülésén;

**f) lemondással;**

g) a képviselő-testület feloszlatásával;

h) a képviselő-testület feloszlása esetén, valamint

i) az önkormányzati képviselő halálával.

(2) Az önkormányzati képviselő az (1) bekezdés *b)* pontjában foglalt feltétel bekövetkezéséről három napon belül köteles tájékoztatni a képviselő-testületet és a kormányhivatalt.”

**30. §** (1) Az önkormányzati képviselő a képviselő-testület ülésén jelentheti be lemondását. A lemondást és a megbízatás megszűnésének időpontját az ülés jegyzőkönyvében rögzíteni kell.

(2) **Az önkormányzati képviselő lemondhat a képviselő-testülethez intézett írásbeli nyilatkozatával is, melyet a polgármesternek**, a főpolgármesternek, a megyei közgyűlés elnökének **ad át vagy juttat el. Az írásbeli nyilatkozatot a képviselő-testület következő ülésén ismertetni kell.**

(3) **A lemondás nem vonható vissza.**

(4) **Az önkormányzati képviselő megbízatása megszűnik a képviselő által meghatározott, a lemondást követő egy hónapon belüli időpontban, ennek hiányában a lemondás bejelentésének vagy az írásbeli nyilatkozat átvételének napján.**

**31. §** (1) Az önkormányzati képviselői megbízatás megszűnését a 29. § (1) bekezdés *c)-e)* pontjai esetén a képviselő-testület a határozatában állapítja meg.

(2) A képviselő-testület (1) bekezdés szerinti határozatát kézbesíteni kell:

*a)* az érintett önkormányzati képviselőnek;

*b)* a választási bizottságnak;

*c)* a kormányhivatalnak.

*g)* a képviselő-testület feloszlatásával;

*h)* a képviselő-testület feloszlása esetén, valamint

*i)* az önkormányzati képviselő halálával.

**Az Mötv. fentebb hivatkozott rendelkezése értelmében Volosinóczki Béla egyéni választókerületi képviselő megbízatása 2023. november 30. napjával megszűnt.**

A helyi önkormányzati képviselők és polgármesterek választásáról szóló *2010. évi L. törvény (továbbiakban: Tv.)* 20. § (5) és (5a) bekezdései értelmében: „(5) **Ha az egyéni választókerületi képviselő** vagy a polgármester, főpolgármester **megbízatása megszűnik, időközi választás kell kitűzni**. (5a) **Ha jelölő szervezet jelöltjeként indult egyéni választókerületi képviselő megbízatása szűnik** meg **és az időközi választás nem tűzhető ki**, a mandátumot a jelölő szervezet – közös kompenzációs lista esetén az érintett jelölő szervezetek – által a **kompenzációs listán szereplő jelöltek közül megnevezett jelölt, ennek hiányában a kompenzációs listán soron következő jelölt szerzi meg**.”

A Tv. 24. §-a értelmében: „24. § (1) **Ha a képviselő**, a polgármester vagy a főpolgármester **megbízatása 2024. október 1-jét megelőzően megszűnik, időközi választás nem tűzhető ki**. Ez a szakasz 2023. május 26. napján módosult, és a módosító jogszabályhoz – *a választási eljárási szabályoknak az elektronikus ügyintézéssel összefüggő módosításáról szóló 2023. évi XXIV. törvény 4. §-hoz* – fűzött előterjesztői indokolás szerint a 2024. évi általános választást megelőzően választott képviselő mandátumának megszűnése esetén **2023. december 1-jét követően már nem lehet időközi választást tartani, de ha a listán vagy az egyéni listán van még jelölt, akkor a mandátumot 2024. október 1-jéig ki lehet adni a bejelentett, illetve soron következő jelölt számára.**

Volosinóczki Béla a **FIDESZ-KDNP jelölő szervezet** jelöltje volt. A Helyi Választási Bizottság a lemondott képviselő mandátumát a legutóbbi önkormányzati **választáson a FIDESZ-KDNP jelölő szervezet által eredetileg** bejelentett kompenzációs lista alapján adja ki. A mandátumot elfogadó képviselőnek a testület előtt kell majd esküt tennie, ezt követően gyakorolhatja képviselői jogait és kötelezettségeit.

Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2023. december 11.

**Szőke Zoltán**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testülete**

**…./2023. (XII.13.) Kt. számú**

**határozata**

**Volosinóczki Béla önkormányzati képviselő lemondásáról**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 30.§ (2) bekezdése alapján az alábbi döntést hozza:

I. Tudomásul veszi, hogy Volosinóczki Béla önkormányzati képviselő 2023. november 30. napi hatállyal lemondott az egyéni választókerületi képviselői mandátumáról.

II. Felkéri a polgármestert, hogy jelen képviselő-testületi határozatot küldje meg a Tiszavasvári Helyi Választási Bizottság elnöke részére.

Határidő: azonnal Felelős: Szőke Zoltán polgármester