**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. december 13-án**

**tartandó rendkívüli ülésére**

Az előterjesztés tárgya: **A Tiva-Szolg Nonprofit Kft. részére történő tulajdonosi hozzájárulás megadása a Tiszavasvári Köztemető koporsó hűtőkamra cseréjéhez**

Melléklet: 1 db árajánlat

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés iktatószáma: TPH/17794-2/2023.

Az ülésre meghívni javasolt szervek, személyek: -

|  |  |  |
| --- | --- | --- |
| Dr. Groncsák Andrea | Tiva-Szolg Kft. ügyvezető | groncsakandrea@gmail.com |

Az előterjesztést véleményező bizottságok a hatáskör megjelölésével:

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

Tiszavasvári, 2023. december 8.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A Tiva-Szolg Nonprofit Kft. részére történő tulajdonosi hozzájárulás megadása a Tiszavasvári Köztemető koporsó hűtőkamra cseréjéhez**

**Tisztelt Képviselő-testület!**

A Tiva-Szolg Nonprofit Kft. tájékoztatott, hogy a köztemetőben lévő koporsó hűtő elromlott, az nem javítható, ezért cseréje vált szükségessé. Az ügyvezető árajánlatot kért a Csiszer Kft.-től (4080 Hajdúnánás, Széchenyi u. 36.) a hűtő cseréjére, mely az előterjesztés 1. mellékletét képezi.

Az ügyvezető kéri az önkormányzat, mint tulajdonos hozzájárulását a beruházás megvalósításához.

Az árajánlat főbb ismérveit az alábbi táblázat mutatja be:

|  |  |
| --- | --- |
| Teljestér 1 db hűtőgépészettel, új 8 cm-es szigeteléssel ellátott helyiségbe. | 2.039.000,-FT+Áfa |
| helyiség 8 cm –es szendvicspanellel való szigetelése, 2 db új ajtóval | 1.410.000,--FT+Áfa |
| 4 db rozsdamentes tároló állvány 3 polccal | 329.000,-FT+Áfa/db  1.316.000,-FT+Áfa |
| **Összesen:** | **4.765.000,-FT+Áfa** |

Tiszavasvári Város Önkormányzata 2016. január 1. napjától kezdődő 15 éves határozott időtartamra, azaz 2030. december 31. napjáig bízta meg a Tiva-Szolg Nonprofit Kft.-t a tiszavasvári 057 hrsz-ú köztemető üzemeltetésével.

A kegyeleti közszolgáltatási szerződés 8. pontja az ingatlan felújításával kapcsolatban az alábbiakat tartalmazza: „A karbantartást meghaladó munkálatok felújításnak, vagy új beruházásnak minősülnek. **Üzemeltető az ingatlanon beruházást csak az önkormányzattal előre egyeztetve, annak engedélyével végezhet.** Megrendelő előzetes engedélye nélkül végzett felújítások, fejlesztések utólagos elszámolására lehetőség nincs.”

A Tiva-Szolg Nonprofit Kft. az Önkormányzat tulajdonában lévő ingatlanon a hűtőkamra cseréjének megvalósulását követően értéknövelő felújítás valósít meg, ezért szükséges rendelkezni arról, hogy az értéknövekedés elszámolása hogyan fog történni.

Az értéknövekedés elszámolására az alábbi javaslatot teszem. A Tiva-Szolg Nonprofit Kft. vállalja, hogy

* a felújítás értékét a felújítást befejezését követően bizonylatokkal igazolja a Tulajdonos önkormányzat felé,
* a kegyeleti közszolgáltatási szerződés megszűnéskor, illetve megszüntetésekor – az értéknövelő felújítási munkák még le nem írt értékét térítés nélkül átadja a Tulajdonos önkormányzat részére,
* kinyilatkozza, hogy a beruházás vonatkozásában semmilyen megtérítési és egyéb igénye nincs és nem is lesz a Tulajdonos önkormányzattal szemben
* kinyilatkozza, hogy amennyiben az értéknövelő felújítás tulajdonos részére történő átadáskor áfa fizetési kötelezettség keletkezik, annak megfizetését vállalja.


Fentiek alapján kérem az előterjesztést megtárgyalni és határozat-tervezetet elfogadni szíveskedjenek.


Tiszavasvári, 2023. december 8.

**Szőke Zoltán**

**polgármester**

előterjesztés 1. melléklete

****

****

**határozat-tervezet**

**Tiszavasvári Város Önkormányzata  
KÉPVISELŐ-TESTÜLETÉNEK**

**…/2023. (…..) Kt. sz.**

**határozata**

**A Tiva-Szolg Nonprofit Kft. részére történő tulajdonosi hozzájárulás megadása a Tiszavasvári Köztemető koporsó hűtőkamra cseréjéhez**

(mely egyben a …/2023. (……….) számú alapítói határozatnak minősül)

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. CLXXXIX. tv. 107.§–ában kapott felhatalmazás alapján az alábbi határozatot hozza:

**1.Hozzájárul,** hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Báthori u. 6. sz.,) a Tiszavasvári, Vörösvári úton a 057 hrsz-ú városi köztemetőben a koporsó hűtőkamra cseréjét, mint értéknövelő munkát megvalósítsa a határozat 1. mellékletét képező Csiszer Kft. (4080 Hajdúnánás, Széchenyi u. 36.) árajánlatában adott 4.765.000,-FT+Áfa értékben.

**Határidő**: azonnal **Felelős**: Szőke Zoltán polgármester

**2.Felkéri** a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét, hogy a koporsó hűtőkamra cserét, mint felújítás értékét a felújítást befejezését követően bizonylatokkal igazolja és arról írásban számoljon be az önkormányzat részére.

**Határidő**: esedékességkor **Felelős**: dr. Groncsák Andrea ügyvezető


3.Elfogadja Tiszavasvári Város Önkormányzata és **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** közötti - az Önkormányzat tulajdonában lévő Tiszavasvári 057 hrsz-ú ingatlanon a koporsó hűtőkamra csere felújítási beruházással kapcsolatban megvalósuló értéknövelő felújítás miatti - megállapodást a határozat 2. melléklete szerinti tartalommal.


**Határidő**: azonnal **Felelős:** Szőke Zoltán polgármester

4.Felkéri a polgármestert, hogy a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét jelen döntésről tájékoztassa. A 2013. évi V. tv. (Ptk.) 3:109 § (4) bekezdés alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős:** Szőke Zoltán polgármester

…./2023.(….) Kt. számú határozat 1. melléklete

****

****

…./2023. (….) Kt. számú határozat 2. melléklete

**Megállapodás**

Mely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4. törzsszáma:732462 képviseli **Szőke Zoltán** polgármester) a továbbiakban, mint **Tulajdonos** és

másrészről **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** mint az önkormányzat 100 %-os tulajdonában lévő gazdasági társaság (Cg. 15-09-063127, székhely: 4440 Tiszavasvári, Báthori u. 6. sz., képviseli: Dr. Groncsák Andrea ügyvezető) - továbbiakban: **Tiva-Szolg Nonprofit Kft. -**

a továbbiakban együttesen Szerződő Felek között a mai napon az alábbi feltételekkel:

**I. Előzmények**

1. Szerződő Felek rögzítik, hogy a tiszavasvári 057 helyrajzi számon nyilvántartott, természetben 4440 Tiszavasvári, Vörösvári úton fekvő ingatlan, - rendeltetése szerint temető, ravatalozó - Tiszavasvári Város Önkormányzata kizárólagos tulajdonában áll, és a Szerződő Felek között megkötött kegyeleti közszolgáltatási szerződés alapján 2016. január 1. napjától kezdődő 15 éves időtartamra a Tiva-Szolg Nonprofit Kft. üzemeltetésében van.

**II. A megállapodás tárgya**

1. A tiszavasvári 057 helyrajzi számon nyilvántartott, természetben 4440 Tiszavasvári, Vörösvári úton található Városi Köztemető koporsó hűtőcseréjével kapcsolatos beruházás értéknövelő felújítási munkálatainak elszámolása.

2. A **Tiva-Szolg Nonprofit Kft.** saját költségen Tiszavasvári Város Önkormányzata tulajdonában álló tiszavasvári 057 helyrajzi számon nyilvántartott, természetben 4440 Tiszavasvári, Vörösvári úton található Városi Köztemető koporsó hűtőcseréjével, felújításával értéknövelő beruházást valósít meg.

3. **Tiva-Szolg Nonprofit Kft**. vállalja, hogy a **felújítás értékét a felújítást befejezését követően bizonylatokkal igazolja a Tulajdonos felé.**

4. Szerződő Felek megállapodnak, hogy **Tiszavasvári Város Önkormányzata, mint tulajdonos hozzájárulásával a II. 2. pontban megjelölt értéknövelő felújítási munkák vonatkozásában a Tiva-Szolg Nonprofit Kft**. **mint üzemeltető** – a kegyeleti közszolgáltatási szerződés megszűnésekor, illetve megszüntetésekor – **az értéknövelő felújítási munkák még le nem írt értékét térítés nélkül átadja Tiszavasvári Város Önkormányzata részére**.

5. **Tiva-Szolg Nonprofit Kft.** kinyilatkozza, hogy

- atiszavasvári 057 helyrajzi számon nyilvántartott, természetben 4440 Tiszavasvári, Vörösvári úton található Városi Köztemető koporsó hűtőkamra

**cseréjével kapcsolatos beruházás vonatkozásában semmilyen megtérítési és egyéb igénye nincs és nem is lesz Tiszavasvári Város Önkormányzatával szemben**

**-** amennyiben az értéknövelő felújítás tulajdonos részére történő átadáskor áfa fizetési kötelezettség keletkezik, annak megfizetését vállalja.

**6.** Jelen megállapodás az aláírás napján lép hatályba. A megállapodás 4 példányban készült, melyből Szerződő Feleket 2-2 példány illeti meg. A megállapodást Tiszavasvári Város Önkormányzata Képviselő-testülete …./2023.(…….) Kt. számú határozatával hagyta jóvá.

Tiszavasvári, 2023………………… Tiszavasvári, 2023…………………………

**Szőke Zoltán Dr. Groncsák Andrea**

**Tiszavasvári Város Önkormányzata Tiva-Szolg Nonprofit Kft.**

**polgármester ügyvezető**