**ELŐTERJESZTÉS**

**Tiszavasvári Város Önkormányzata Képviselő-testületének**

**2023. december 13-án tartandó rendkívüli ülésére**

Az előterjesztés tárgya: **ÉRV Zrt-vel megkötött,** **a nem közművel összegyűjtött háztartási szennyvíz begyűjtési közszolgáltatási szerződés időtartamának meghosszabbításáról**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/267-…./2023.

Az előterjesztést véleményező bizottságok a hatáskör megjelölésével:

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. december 11.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**Az Északmagyarországi Regionális Vízművek Zrt-vel megkötött, a nem közművel összegyűjtött háztartási szennyvíz begyűjtési közszolgáltatási szerződés időtartamának meghosszabbítása**

**Tisztelt Képviselő-testület!**

Tiszavasvári Város Önkormányzata és az Északmagyarországi Regionális Vízművek Zrt. (továbbiakban: ÉRV Zrt.) között közszolgáltatási szerződés jött létre a nem közművel összegyűjtött háztartási szennyvíz begyűjtésére és ártalmatlanítására, mely szerződés 2023. december 31. napjáig tartó határozott időtartamra szól. A határozott időtartamot az indokolta, hogy a Magyar Energetikai és Közmű-szabályozási Hivatal 2023. december 31. napjáig jelölte ki az ÉRV Zrt-ét a közműves ivóvízellátás és közműves szennyvízelvezetés közszolgáltatás ellátására.

A MEKH 2024. január 1.- 2024. december 31. napja közötti időtartamra meghosszabbította az ÉRV Zrt. közérdekű üzemeltetői jogviszonyát. Emiatt javaslom, hogy a nem közművel összegyűjtött háztartási szennyvíz begyűjtésére és ártalmatlanítására az ÉRV Zrt-vel kötött közszolgáltatási szerződés szintén 2024. december 31. napjáig kerüljön meghosszabbításra.

Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2023. december 11.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2023. (…...) Kt. számú**

**határozata**

**Az Északmagyarországi Regionális Vízművek Zrt-vel megkötött, a nem közművel összegyűjtött háztartási szennyvíz begyűjtési közszolgáltatási szerződés határidejének meghosszabbításáról**

Tiszavasvári Város Önkormányzata Képviselő-testülete a „**Az Északmagyarországi Regionális Vízművek Zrt-vel megkötött, nem közművel összegyűjtött háztartási szennyvíz begyűjtésére irányuló közszolgáltatási szerződés határidejének meghosszabbításáról**” szóló előterjesztést megtárgyalta és az alábbi határozatot hozza:

**Kezdeményezi** Tiszavasvári Város Önkormányzat**a** (4440 Tiszavasvári, Városháza tér 4. szám) és az Északmagyarországi Regionális Vízművek Zrt. (3700 Kazincbarcika, Tardonai út 1., cégjegyzékszám: 05-10-000 123, képviseli: Ritter Géza vezérigazgató) között Tiszavasvári Város közigazgatási területén keletkező nem közművel összegyűjtött háztartási szennyvíz begyűjtésére irányuló kötelező közszolgáltatás ellátásáról szóló közszolgáltatási szerződés módosítását a határozat 1. melléklete szerinti tartalommal.

Felkéri a polgármestert, hogy a döntésről tájékoztassa az ÉRV Zrt. képviselőjét.

**Határidő**: azonnal **Felelős**: Szőke Zoltán polgármester

**…/2023. (……….) Kt. sz. határozat 1. melléklete**

**KÖZSZOLGÁLTATÁSI SZERZŐDÉS**

**2.sz. MÓDOSÍTÁSA**

amely létrejött egyrészről

**Tiszavasvári Város Önkormányzata** képviselő: Szőke Zoltán polgármester, székhely: 4440 Tiszavasvári, Városháza tér 4. (Településazonosító törzsszám: 07597), továbbiakban: Önkormányzat,

másrészről az

**ÉRV. Északmagyarországi Regionális Vízművek ZRt.** (képviselő: Lőrinc Ákos vezérigazgató, székhely: 3700 Kazincbarcika, Tardonai út 1, Cégbíróság: Miskolci Törvényszék, Cégjegyzékszám: 05-10-000 123, adószám: 110 69186-2-05), továbbiakban: Közszolgáltató

között az alábbiak szerint:

Szolgáltató és Önkormányzat a közöttük 2023. február 1-jén létrejött DBSZÜ-2023-6-tervezet-1 számú közszolgáltatási szerződés 9. pontját közös megegyezéssel az alábbiak szerint módosítják:

„9. A közszolgálgatási szerződés határozott időre 2023. február 1. napjától – 2024. december 31-ig szól.”

A szerződés többi pontja változatlanul hatályban marad.

Feleka szerződés tartalmát közösen állapították meg, azt közösen értelmezték, és mint akaratukkal mindenben megegyezőt jóváhagyólag aláírják.

Tiszavasvári, 2023…………………….. Kazincbarcika, 2023………………………

**…………………………………… ………………………………………**

**Tiszavasvári Város Önkormányzata ÉRV Zrt. képviseletében**

**képviseletében vezérigazgató**

**Szőke Zoltán polgármester**